 Nuur aad buu u farxay aadna waa ugu mahad celiyay, intaas dabadeedna waxa uu guda galay in uu Nasro ka dhaadhciyo, arrinkaan, waxa uu u yeeray Nasro, oo bannaanka qolka fadhisay, sheeko caadi ah ayuu u galay, waa ka qosliyay oo xanta xanteeyay, intii sheekadu socotay waxa uu ka fikirayey habka ugu habboon ee uu Nasro ugu sheegi karo hawsha uu damacsan yahay, habab kala duwan ayay maskaxdiisu usoo bandhigtay, waxa uusa ka doortay in uu Nasro ku yiraahdo safar ganacsi ayaan dalka Taylaanthailand u aadayaa gacaliso hoteelkaana siima deganaan kartid oo waxaa laga yaabaa in ciidamada boosliska keenyaanka kaa shakiyaan, anoo maqana dhib laguu gaysto,si aysan taasi u dhicin waxa aan goaansaday in aad la sii deganaato gabdho aan qaraabo nahay oo guri kaligood degan, in badana in aan ku baro iga codsaday, waxay aad u danaynayaa in ay ku bartaan, gacaliso haddii aan hoteelkaan kaaga tago welwel iyo walaac ayaanan howsha aan u tegaayo ka qabsan karayn, ee sideed u aragtaa haddii aad gabdhahaas kula sii dejiyo, inta aan maqanahayna aad halkaas sii joogto? 